 Tokod Nagyközségi Könyvtár beszámolója a könyvtár 2025.évi munkájáról.

2025-ben a könyvtár könyvbeszerzésre 466.639 Ft-ot kapott a megyei könyvtár által biztosított keretből. Ebben az évben 116495 Ft értékben kaptunk ajándékkönyvet. A könyveket a könyvtári törvény, könyvtárszakmai irányelvei alapján a helyi könyvtárosok válogatták ki, figyelembe véve a helyi olvasói szokásokat, igényeket.
A könyvtári könyveket Farkas Bernadett képviselőasszony támogatásával kiegészíthettük a Szabados Ági könyvklub könyveivel. A könyvek nagy népszerűségnek örvendenek olvasóink között.
2025-ben a könyvtárban a könyvtárhasználók száma 471 fő.
Az év folyamán 20897 db könyvet kölcsönöztek az olvasóink.
Az éves látogatók száma 56240 fő.
Az elektronikus katalógusunkat 2991 alkalommal használták.
Az olvasókat kölcsönzési időben szolgáljuk ki, ezen idő alatt segítséget nyújtunk a választásban, a könyvtár katalógusának használatában, a könyvtában való eligazodásban. A könyvtári statisztikánk alapján erre a referens munkára 3775 alkalommal került sor.
További könyvtári szolgáltatásaink: Az olvasóinktól kapott jó állapotú könyveket, amiket a könyvtárba bevételezni már nem lehet, ingyenesen felkínáljuk a látogatóknak.
Nyitvatartási időben bárki használhatja a könyvtár 1 db számítógépét, amelyen internetezhet, nyomtathat, ügyeket intézhet a DJP pont működésének keretében.
Továbbra is 11 féle folyóirat jár a könyvtárnak, melyeket látogatóink nézegethetnek, illetve igény esetén haza is vihetnek.
A könyvtár szolgáltatásai közé tartozik a könyvek házhozszállítása idős mozgáskorlátozott olvasóink részére. 
Módszeresen és rendszeresen fejlesztjük a Tokod Helytörténeti Gyűjteményt, amely megtekinthető a könyvtárban.
Könyvtárunkban könyvtárközi kölcsönzésre is van lehetőség, mellyel elérhető a teljes magyar könyvkínálat.
A könyvtár programjai 2025-ben:
- Bölcsis könyvtári foglalkozás 2 alkalommal
- Óvodás könyvtári foglalkozások 3 alkalommal
- Iskolai könyvtári foglalkozások 6 alkalommal: 2.oszt., 3. oszt., 5. oszt., 6. oszt., 7. oszt., 8. oszt.
- Napközis szöszmötölő foglalkozás
-Babavarró szakkör 19 alkalommal
-Kerekítő foglalkozás 26 alkalommal
-Együtt Tokod megbeszélés 9 alkalommal
- Megbeszélések: Téltemetés, Helytörténeti, Tűzoltók, Gazdakör
Könyvtári  rendezvények:
-Magyar Kultúra Napja Szepesi Zsuzsával
-Költészetnapi rendezvény a Kifordítva együttessel
-Bemer előadás
-Élménybeszámoló: Látogatás az eszkimók földjén

A könyvtár 2025-ben is aktív, közösségépítő és szolgáltatásait folyamatosan bővítő intézményként működött. A jövőben is célunk, hogy a település lakóinak a könyvtár ne csak könyvkölcsönző hely legyen, hanem a kulturális és közösségi élet egyik központja.

Tokod 2026.10.07.	Takács Rita
                                                                                                                Könyvtáros-Rendezvényszervező






